Doamnelor și domnișoarelor, votați cu Călin Georgescu: 'Viața a început să își revină la normal la Kabul'
Există declarații, chiar sumare, care fac valuri în epocă prin caracterul lor nepotrivit raportat la situația de fapt. În acestă categorie intră cuvintele atribuite generalului francez Signorini 'Ordinea domnește la Varșovia' în legătură cu înfrângerea insurecției poloneze din noiembrie 1830 de către Imperiul țarist și represiunea sângeroasă care a urmat. Cuvinte infame care l-au silit pe marchizul de La Fayette, erou al Războiului American de Independență, să declare public că 'Polonia suntem toți'.